Драги осмаци, прочитајте наведени одломак који се налази у прилогу. НЕ ШАЉИТЕ НАМ ОДГОВОРЕ, него покушајте усмено да објасните и одговорите на следећа питања. Шта значи наслов дела *Тесла, портрет међу маскама*. Шта значе маске? Зашто Тесла једини нема маску? По чему се Тесла разликује од својих рођака Винка и Ненада? Наведени ликови су грађени по принципу супротности и дати су у контрасту са ликом Николе Тесле, тако да је овде приказана двострука супротност. Зашто? Анализирајте Николино понашање током игре са рођацима. Зашто је сурова природа за њега толико привлачна? Прочитајте део који говори о прављењу грудви. Размислите о његовој реакцији зашто ужаснуто шапуће: судбина?

Препишите дату анализу у своје свеске.

„Тесла, портрет међу маскама“

(одломак)

Владимир Пиштало (1960-)

Књижевни род: епика

Књижевна врста: роман

Локализација одломка:

временска: друга половина XIX века

месна: село Смиљане у Лици

Тема: Догађај из детињства Николе Тесле

Ликови: Никола Тесла (енергичан, проницљив), Ненад (окрутан и свиреп), Винко (тих, плашљив);

Начин приповедања у књижевном делу: дескрипција - портрет (истакнуте су и физичке и психичке особине Николе Тесле);

Стилске фигуре: контраст, метафора, алузија, епитет, компарација

Поруке:

1. Успех мирише на велику срећу
2. Херој је онај ко има храбрости за своју судбину (Херман Хесе)

ЗАДАТАК: На основу презентације коју сте недавно добили одредите који је начин приповедања још заступљен у књижевном делу:

* Гледајте моју...- пискутао је Ненад. – Моја је најбоља.
* Баш ти је глупа – викао је Винко. – Види ти моју.
* Па и твоја је стала.
* Па, сигурно кад је ударила у пањ.

Начин приповедања:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Проф. Лидија Марковић